pythainlp/thai-wiki-dataset-v4 huggingface dataset:
สโมสรฟุตบอลชอร์ลีย์

สโมสรฟุตบอลชอร์ลีย์  เป็นสโมสรฟุตบอลกึ่งอาชีพที่ตั้งอยู่ในชอร์ลีย์ แลงคาเชอร์ ปัจจุบันพวกเขาแข่งขันกันในเนชันนัลลีกนอร์ท ซึ่งเป็นดิวิชัน 6 ของฟุตบอลอังกฤษ และเล่นนัดเหย้าที่วิคตอรีพาร์ก สโมสรก่อตั้งขึ้นเป็นสโมสรรักบี้ยูเนียนในปี 1875 แต่เปลี่ยนมาเป็นฟุตบอลในปี 1883
ผลงานที่ดีที่สุดของพวกเขาในเอฟเอคัพคือในฤดูกาล 2020–21 เมื่อพวกเขาเข้าถึงรอบที่ 4 หลังจากชนะดาร์บีเคาน์ตี 2–0 ในรอบที่ 3 โดยก่อนหน้านี้พวกเขาเข้าถึงรอบที่ 2 สองครั้งในฤดูกาล 1986–87 และ 1990–91 ผลงานที่ดีที่สุดของพวกเขาในเอฟเอโทรฟี่ คือในฤดูกาล 1995–96 เมื่อพวกเขาเข้าถึงรอบรองชนะเลิศ
สีเหย้าของสโมสรคือแถบขาวดำ จึงเป็นที่มาของฉายาว่า "เดอะ แม็กพายส์" เช่นเดียวกับนิวคาสเซิลยูไนเต็ด
ประวัติ.
ศตวรรษที่ 19.
สโมสรฟุตบอลชอร์ลีย์ก่อตั้งขึ้นในปี 1883 หลังจากเปลี่ยนจากรักบี้มาเป็นฟุตบอล ในปี 1875 การก่อตั้งสโมสรฟุตบอลชอร์ลีย์เริ่มต้นจากแนวคิดของ เมเจอร์ จอห์น ลอว์เรนซ์ ผู้เล่นวีแกนคนหนึ่งที่คิดแนวคิดนี้เมื่อปีก่อน ในการก่อตั้งนั้น เมเจอร์ ลอว์เรนซ์ ได้รับเลือกเป็นกัปตันทีมคนแรก เฮนรี ฮิบเบิร์ต ซึ่งกำลังจะกลายมาเป็นบุคคลที่มีชื่อเสียงที่สุดคนหนึ่งในฐานะสมาชิกรัฐสภาของชอร์ลีย์ เข้ามารับหน้าที่เป็นเลขานุการสโมสร เจมส์ ลอว์เรนซ์ กลายเป็นเหรัญญิกของสโมสร
ชอร์ลีย์เข้าร่วม แลงคาสเชอร์ จูเนียร์ ลีก ในปี พ.ศ. 2432 และในปีต่อมาก็กลายเป็นสมาชิกของ แลงคาสเชอร์ อัลลิอันซ์ ซึ่งเป็นลีกที่พวกเขาครองตำแหน่งแชมป์ในฤดูกาล 1892–93 และรองแชมป์ในฤดูกาล 1893–94 ในปี 1894 ชอร์ลีย์เข้าร่วมแลงคาสเชอร์ลีกเป็นแชมป์สองสมัยในฤดูกาล 1896–97 และฤดูกาล 1898–99
ชอร์ลีย์คว้าแชมป์แลงคาสเชอร์จูเนียร์คัพในปี 1894, 9 ปีหลังจากการก่อตั้งถ้วยรางวัล และชัยชนะของพวกเขาถือเป็นความสำเร็จครั้งแรกสำหรับเดอะแม็กพายส์ พวกเขาเอาชนะซิลเธอโร 3–2 ในการแข่งขันรอบชิงชนะเลิศนัดรีเพลย์ที่อีวุดพาร์กของแบล็กเบิร์นโรเวอส์หลังจากเสมอกัน 2–2 ในเลกแรก
ชอร์ลีย์อำลาแลงคาสเชอร์ อัลลิอันซ์ เมื่อจบฤดูกาล 1893–94 และเข้าร่วมแลงคาสเชอร์ลีกโดยคว้าแชมป์ลีกในฤดูกาล 1896–97 นอกจากนี้พวกเขายังขาย Jack Lyden อดีตกองหน้าของสโมสรให้กับวุลเวอร์แฮมป์ตันวอนเดอเรอส์ ในราคา 100 ปอนด์ (ประมาณ 6,000 ปอนด์ในวันนี้) ถือเป็นค่าตัวที่มหาศาลสำหรับผู้เล่นนอกลีกในขณะนั้น
ชอร์ลีย์คว้าแชมป์ลีกอีกสมัยในฤดูกาล 1898–99 แต่ได้รับแจ้งให้ออกจากสนามโดลเลนกราวด์ และการสูญเสียจอห์นนี พาร์กเกอร์ กัปตันทีมจากอาการขาหัก ในเดือนพฤษภาคม พ.ศ. 2442 ชอร์ลีย์สมัครเข้าร่วมดิวิชัน 2 ของฟุตบอลลีก โดยมาอันดับที่ 6 ในการโหวต โดย 2 อันดับแรกได้รับเลือก
ศตวรรษที่ 21.
ในเดือนกุมภาพันธ์ 2024 ไบรอัน แมคฟาดเดน หนึ่งในสมาชิกของวงเวสต์ไลฟ์ วงบอยแบนด์ชื่อดังในยุคทศวรรษที่ 90 ได้กล่าวว่า เขากับคีธ ดัฟฟี่ และเชน ลินช์ สองสมาชิกของวงบอยโซน อีก 1 วงบอยแบนด์ชื่อดังในยุค 90 เข้าใกล้การเทคโอเวอร์สโมสรฟุตบอลชอร์ลีย์ พร้อมกับเปิดเผยว่าเขาได้รับแรงบันดาลใจจากไรอัน เรย์โนลส์ และร็อบ แมคเอลเฮนนีย์ 2 ดาราฮอลลีวูดชื่อดังซึ่งเป็นเจ้าของสโมสรฟุตบอลเรกซัม ในอีเอฟแอลลีกทู
กีฬาเรือแคนูในแพนอเมริกันเกมส์ 2023

การแข่งขันกีฬาเรือแคนูในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 27 ตุลาคม ถึง 4 พฤศจิกายน ค.ศ. 2023 ที่แม่น้ำอคอนคากัว (สลาลอม) ในลอสอันเดส และลากูน่าแกรนด์ (สปรินต์) ในซานเปโดรเดอลาปาซ
จะมีการแข่งขันทั้งหมด 16 รายการ (ประเภทสปรินท์ 10 รายการ และประเภทสลาลอม 6 รายการ) ซึ่งน้อยกว่าการแข่งขันครั้งล่าสุด 2 รายการ ยกเลิกการแข่งขัน 2 รายการในการพายเรือแคนูสปรินต์ (K−1 200 ชายและหญิง) รายการ C-2 และ K-2 ชายจะมีการแข่งขันในระยะ 500 เมตร แทนที่จะเป็น 1,000 เมตร นักกีฬา 176 คน (ประเภทสปรินต์ 130 คน และประเภทสลาลอม 46 คน) เข้าร่วมการแข่งขัน
กีฬาจักรยานในแพนอเมริกันเกมส์ 2023

การแข่งขันกีฬาจักรยานในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 21 ตุลาคม ถึง 5 พฤศจิกายน ค.ศ. 2023 ที่เซอร์กิตโตบีเอ็มเอ็กซ์ (บีเอ็มเอ็กซ์), เอสพลานาดออฟเออร์เบินสปอร์ต (บีเอ็มเอ็กซ์ฟรีสไตล์), มอร์โร โซลาร์ (จักรยานเสือภูเขา), สนามเซอร์กิตโตซานมิเกล (ถนน), เวโลโดรโม เปญาโลเลน (ลู่)
กีฬาฟันดาบในแพนอเมริกันเกมส์ 2023

การแข่งขันกีฬาฟันดาบในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 30 ตุลาคม ถึง 4 พฤศจิกายน ค.ศ. 2023 ที่ศูนย์ฝึกพาราลิมปิกตั้งอยู่ในคลัสเตอร์สนามกีฬาแห่งชาติในซันติอาโก
ประเทศที่เข้าร่วม.
มีนักกีฬาที่ผ่านเข้ารอบทั้งหมด 16 ประเทศ 
<templatestyles src="Div col/styles.css"/>
กีฬาฮอกกี้ในแพนอเมริกันเกมส์ 2023

การแข่งขันกีฬาฮอกกี้ในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 25 ตุลาคม ถึง 4 พฤศจิกายน ค.ศ. 2023 ที่ศูนย์ฝึกอบรมกีฬาฮอกกี้ การแข่งขันครั้งนี้เป็นครั้งที่ 15 ของกีฬาฮอกกี้ในแพนอเมริกันเกมส์ มีทีมชายแปดทีมและทีมหญิงแปดทีม (แต่ละทีมประกอบด้วยนักกีฬาไม่เกิน 16 คน) ลงแข่งขัน การแข่งขันครั้งนี้จัดที่ศูนย์ฝึกอบรมกีฬาฮอกกี้ซึ่งตั้งอยู่ในสนามกีฬาแห่งชาติในซันติอาโก
ผู้ชนะจะผ่านเข้ารอบโอลิมปิกฤดูร้อน 2024 ที่กรุงปารีส ประเทศฝรั่งเศส
เซ็ตสึโซ คตสึจิ

เซ็ตสึโซ คตสึจิ (; โรมาจิ: "Kotsuji Setsuzō"; ค.ศ. 1899 – 31 ตุลาคม ค.ศ. 1973) หรืออีกชื่อว่า เอบราแฮม  เป็นนักบูรพาคดีชาวญี่ปุ่น และยังเป็นผู้ช่วยเหลือผู้ลี้ภัยชาวยิวให้รอดพ้นจากนาซี รวมถึงการต่อสู้กับโฆษณาชวนเชื่อที่ชี้นำให้ผู้คนเกลียดชาวยิว เรื่องราวของเขาถูกนำไปเขียนเป็นหนังสือ และตีพิมพ์ใน ค.ศ. 2013
คตสึจิมีบิดาเป็นนักบวชชินโต ซึ่งเป็นนักบวชสืบสันดานลงมาหลายชั่วอายุคน ครั้นเมื่อเข้าสู่วัยรุ่นเขาละทิ้งลัทธิชินโตและเปลี่ยนไปนับถือศาสนาคริสต์ เขาพบกับชาวยิวครั้งแรกเมื่อเขาทำงานที่บริษัทรถไฟแมนจูเรียใต้ในช่วงสงครามโลกครั้งที่สอง ครั้นในช่วงการฆ่าล้างเผ่าพันธุ์ชาวยิว คตสึจิได้ช่วยเหลือผู้ลี้ภัยชาวยิวให้รอดพ้นจากเจ้าหน้าที่นาซีด้วยการส่งชาวยิวไปไว้ที่เมืองโคเบะ ในเวลาต่อมาเขาได้ย้ายชาวยิวเข้าไปลี้ภัยในเซี่ยงไฮ้ของญี่ปุ่น รวมถึงการต่อสู้กับโฆษณาชวนเชื่อที่ชี้นำให้ผู้คนเกลียดชาวยิว เรื่องราวของเขาถูกนำไปเขียนเป็นหนังสือโดยจุนได ยามาดะ และตีพิมพ์ใน ค.ศ. 2013 โดยสำนักพิมพ์เอ็นเอชเคชุปปัง 
คตสึจิเปลี่ยนไปเข้ารีตศาสนายูดาห์เมื่อ ค.ศ. 1959 และเสียชีวิตเมื่อวันที่ 31 ตุลาคม ค.ศ. 1973 ที่สหรัฐ
กีฬาทวิกีฬาฤดูหนาวในโอลิมปิกเยาวชนฤดูหนาว 2024 – ผลัดผสม

กีฬาทวิกีฬาฤดูหนาวในโอลิมปิกเยาวชนฤดูหนาว 2024 – ผลัดผสม หรือ ผลัดผสม 4×6 กิโลเมตร เป็นการแข่งขันกีฬาทวิกีฬาฤดูหนาวหนึ่งในห้ารายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 24 มกราคม ค.ศ. 2024 ที่สนามศูนย์ไบแอธลอนอัลเพนเซีย
ผลการแข่งขัน.
การแข่งขันเริ่มเวลา 10:30 น. และสิ้นสุดเวลา 11:59 น.
หมายเหตุ.
<templatestyles src="Reflist/styles.css" />
กีฬาทวิกีฬาฤดูหนาวในโอลิมปิกเยาวชนฤดูหนาว 2024 – สปรินต์บุคคลชาย

กีฬาทวิกีฬาฤดูหนาวในโอลิมปิกเยาวชนฤดูหนาว 2024 – สปรินต์บุคคลชาย เป็นการแข่งขันกีฬาทวิกีฬาฤดูหนาวหนึ่งในหกรายการที่จัดแข่งขันในกีฬาโอลิมปิกเยาวชนฤดูหนาว 2024ที่คังนึง ประเทศเกาหลีใต้ การแข่งขันนี้จัดขึ้นที่ระหว่างวันที่ 23 มกราคม ค.ศ. 2024 ที่สนามศูนย์ไบแอธลอนอัลเพนเซีย
ผลการแข่งขัน.
การแข่งขันเริ่มเวลา 10:30 น. และสิ้นสุดเวลา 11:46 น.
แอร์ฟรานซ์–เคแอลเอ็มคาร์โก

แอร์ฟรานซ์ เคแอลเอ็ม มาร์ตินแอร์คาร์โก  หรือ แอร์ฟรานซ์–เคแอลเอ็มคาร์โก  เป็นหน่วยการขนส่งสินค้าของแอร์ฟรานซ์–เคแอลเอ็ม ซึ่งดำเนินการเที่ยวบินขนส่งสินค้าจากฐานการบินที่ท่าอากาศยานชาร์ล เดอ โกลในปารีสและท่าอากาศยานสคิปโฮลในอัมสเตอร์ดัมสู่จุดหมายปลายทางต่างๆ ทั่วโลก โดยนอกจากฝูงบินของเครื่องบินขนส่งสินค้า 6 ลำแล้ว สายการบินยังจัดการขนส่งสินค้าบนเครื่องบินโดยสารทั้ง 436 ลำของสายการบินเครือแอร์ฟรานซ์–เคแอลเอ็ม
ประวัติ.
แอร์ฟรานซ์–เคแอลเอ็มคาร์โกก่อตั้งขึ้นในปี ค.ศ. 2004 ในการควบรวมกิจการระหว่างแอร์ฟรานซ์และเคแอลเอ็ม โดยได้เริ่มดำเนินการในวันที่ 23 กุมภาพันธ์ ค.ศ. 2009 หลังรับมอบโบอิง 777เอฟลำแรก
ในวันที่ 16 ธันวาคม ค.ศ. 2021 แอร์ฟรานซ์–เคแอลเอ็มคาร์โกได้ลงนามคำสั่งซื้อแอร์บัส เอ350เอฟ จำนวนสี่ลำ
ในวันที่ 3 เมษายน ค.ศ. 2023 แอร์ฟรานซ์–เคแอลเอ็มคาร์โกได้ประกาศความร่วมมือระยะยาวกับซีเอ็มเอซีจีเอ็มแอร์คาร์โก ซึ่งเป็นกิจการร่วมค้าเชิงพาณิชย์ที่รวมบริการขนส่งสินค้าทางอากาศเสริมของทั้งสองกลุ่มเข้าด้วยกัน
จุดหมายปลายทาง.
ณ เดือนมิถุนายน ค.ศ. 2024 แอร์ฟรานซ์–เคแอลเอ็มคาร์โกทำการบินสู่จุดหมายปลายทาง 193 แห่งในเอเชีย ยุโรป แอฟริกา และอเมริกา โดยจะใช้เครื่องบินโดยสาร 192 แห่ง และใช้เครื่องบินขนส่งสินค้า 19 แห่ง (บางแห่งใช้ทั้งสองรูปแบบ)
ฝูงบิน.
ฝูงบินปัจจุบัน.
ณ เดือนสิงหาคม ค.ศ. 2024 แอร์ฟรานซ์–เคแอลเอ็มคาร์โกมีเครื่องบินประจำการในฝูงบินดังนี้:
แอร์ฟรานซ์–เคแอลเอ็มคาร์โกมีอายุฝูงบินเฉลี่ย 21.5 ปี
เจ้าพ่อ (ละครโทรทัศน์)

เจ้าพ่อ  เป็นละครโทรทัศน์ไทยแนวดราม่า เหนือธรรมชาติ ปี 2567 จากการกำกับของภูมิภัทร สังวาลย์วรกุล นำแสดงโดยจรณ โสรัตน์, ณัฐพัชร พงษ์ประพันธ์ และสันติสุข พรหมศิริ ออกอากาศทางช่อง 8 ทุกวันจันทร์ถึงพฤหัสบดี เวลา 18.00 น. ระหว่างวันที่ 9 พฤษภาคม ถึง 11 กรกฎาคม 2567 และยังสามารถดูย้อนหลังได้ที่ทรูไอดี
งานสร้าง.
ละครเรื่อง เจ้าพ่อ ได้จัดพิธีบวงสรวงใหญ่เอาฤกษ์เอาชัยเมื่อวันที่ 9 พฤษภาคม 2567 ที่อาคารอาร์เอส กรุ๊ป ซึ่งตรงกับวันที่ละครออกอากาศตอนแรก
ซีเอ็มเอซีจีเอ็มแอร์คาร์โก

ซีเอ็มเอซีจีเอ็มแอร์คาร์โก  เป็นสายการบินขนส่งสินค้าสัญชาติฝรั่งเศส ซึ่งเป็นบริษัทลูกของเซแอมอาเซฌีแอม ที่ดำเนินการเที่ยวบินขนส่งสินค้าจากฐานการบินที่ท่าอากาศยานชาร์ล เดอ โกลในปารีสสู่จุดหมายปลายทางต่างๆ ทั่วโลก 
ประวัติ.
ซีเอ็มเอซีจีเอ็มแอร์คาร์โกก่อตั้งขึ้นในปี 2021 และเริ่มดำเนินการด้วยเครื่องบินแอร์บัส เอ330-200เอฟ ที่ดำเนินการโดยแอร์เบลเยียม เครื่องบินทั้งหมดได้จดทะเบียนใหม่ในฝรั่งเศสและเข้าประจำการในปารีสพร้อมกับโบอิง 777เอฟ จำนวนสองลำที่รับมอบในเดือนมิถุนายน ค.ศ. 2022 สายการบินมีการขยายฝูงบินอยู่ตลอดเวลา โดยในเดือนพฤศจิกายน ค.ศ. 2021 ซีเอ็มเอซีจีเอ็มแอร์คาร์โกได้สั่งซื้อแอร์บัส เอ350เอฟ จำนวนสี่ลำ และในเดือนมิถุนายน ค.ศ. 2022 ได้สั่งซื้อโบอิง 777เอฟ เพิ่มเติมอีกสองลำ
ในเดือนพฤษภาคม ค.ศ. 2022 เซแอมอาเซฌีแอม ซึ่งเป็นบริษัทแม่ของสายการบิน ได้ทำข้อตกลงกับแอร์ฟรานซ์–เคแอลเอ็ม เพื่อพัฒนาความสามารถในการขนส่งสินค้าซึ่งเริ่มต้นในเดือนเมษายน ค.ศ. 2023 แต่ต่อมาถูกยกเลิกในเดือนมกราคม ค.ศ. 2024 โดยไม่มีการเปลี่ยนแปลงในกรรมสิทธิ์ 9% ของเซแอมอาเซฌีแอมในแอร์ฟรานซ์–เคแอลเอ็ม 
ในเดือนมีนาคม ค.ศ. 2024 สายการบินได้ประกาศเที่ยวบินจากสหรัฐสู่เอเชียในช่วงฤดูร้อนของปี ค.ศ. 2024 โดยในเดือนเมษายน ได้มีการกล่าวถึงความร่วมมือของสายการบินกับแอตลาสแอร์เพื่อช่วยริเริ่มเส้นทาง 
จุดหมายปลายทาง.
ณ เดือนมิถุนายน ค.ศ. 2024 ซีเอ็มเอซีจีเอ็มแอร์คาร์โกให้บริการเที่ยวบินสู่จุดหมายปลายทางดังต่อไปนี้:
ฝูงบิน.
ฝูงบินปัจจุบัน.
ณ เดือนมิถุนายน ค.ศ. 2024 ซีเอ็มเอซีจีเอ็มแอร์คาร์โกมีเครื่องบินประจำการในฝูงบินดังนี้:
ซีเอ็มเอซีจีเอ็มแอร์คาร์โกมีอายุฝูงบินเฉลี่ย 4.8 ปี
เทศบาลตำบลหนองบัว (จังหวัดเชียงใหม่)

เทศบาลตำบลหนองบัว เป็นเทศบาลตำบลแห่งหนึ่งที่ตั้งอยู่ในอำเภอไชยปราการ จังหวัดเชียงใหม่ ห่างจากเทศบาลนครเชียงใหม่ไปทางทิศเหนือประมาณ 135 กิโลเมตร ครอบคลุมพื้นที่ตำบลหนองบัวเฉพาะที่อยู่นอกเขตเทศบาลตำบลไชยปราการ
ประวัติ.
เทศบาลตำบลหนองบัว เดิมเป็นสภาตำบลและได้รับการยกฐานะเป็นองค์การบริหารส่วนตำบลหนองบัว เมื่อวันที่ 16 ธันวาคม พ.ศ. 2539 และได้รับการยกฐานะเป็นเทศบาลตำบลหนองบัว เมื่อวันที่ 27 ตุลาคม พ.ศ. 2552 
ภูมิศาสตร์.
การแบ่งเขตการปกครอง.
อยู่ในเขตเทศบาลตําบลหนองบัว.
ทั้งหมู่บ้าน จํานวน 8 หมู่บ้าน ได้แก่
อยู่ในเขตเทศบาลตําบลหนองบัว.
บางส่วน จํานวน 2 หมู่บ้าน ได้แก่
อยู่ในเขตเทศบาลตําบลไชยปราการ.
เต็มหมู่บ้าน จํานวน 1 หมู่บ้าน ได้แก่
คำสรรพนามสร้างใหม่

คำสรรพนามสร้างใหม่  เป็นคำสรรพนามแทนบุคคลบุรุษที่ 3 ที่เป็นคำสร้างใหม่ นอกเหนือจากคำสรรพนามที่มีอยู่แล้วในภาษานั้น ๆ ในภาษาอังกฤษ คำสรรพนามสร้างใหม่ใช้แทนที่คำสรรพนามที่มีอยู่เดิมคือ "he", "she" และ "they" คำสรรพนามสร้างใหม่เป็นที่ต้องการของบุคคลผู้เป็นนอนไบนารีบางคนซึ่งรู้สึกว่าคำสรรพนามเหล่านี้เป็นการเพิ่มตัวเลือกในการสะท้อนอัตลักษณ์ทางสถานะเพศของตนได้ถูกต้องมากกว่าคำสรรพนามตามแบบแผน
คำสรรพนามสร้างใหม่อาจเป็นคำที่สร้างขึ้นเพื่อใช้เป็นคำสรรพนาม เช่น "ze/hir" หรือนำมามาจากคำที่มีอยู่แล้วมาแปลงเป็นคำสรรพนามแทนบุคคล เช่น "fae/faer" คำสรรพนามสร้างใหม่บางคำเป็นการอ้างถึงคำว่า they/them เช่น "ey/em" ซึ่งเป็นรูปแบบหนึ่งของคำสรรพนามสปิแวก (Spivak pronoun)
การสำรวจโดยเดอะเทรเวอร์โพรเจกต์ (The Trevor Project) ในปี ค.ศ. 2020 พบว่าร้อยละ 4 ของเยาวชนในกลุ่มบุคคลที่มีความหลากหลายทางเพศใช้คำสรรพนามสร้างใหม่
มาร์ก บาร์นัล

มาร์ก บาร์นัล กาซัส (เกิดเมื่อวันที่ 26 พฤษภาคม ค.ศ. 2007) เป็นนักฟุตบอลชาวสเปน เล่นในตำแหน่งกองกลางตัวรับ ให้กับ|บาร์เซโลนา
สโมสรอาชีพ.
บาร์นัลเป็นผลผลิตเยาวชนของเซเอ เบร์กา และฌิมนัสติกมันแรซา และย้ายมาลามาซิอาตอนอายุ 6 ปี ที่ซึ่งเขาค่อย ๆ เติบโตขึ้นมาผ่านระดับเยาวชนรุ่นต่าง ๆ ในวันที่ 23 มิถุนายน ค.ศ. 2023 เขาเซ็นสัญญาอาชีพฉบับแรกกับบาร์เซโลนาไปจนถึง ค.ศ. 2026 เขาลงเล่นนัดแรกในฐานะนักฟุตบอลอาชีพกับบาร์เซโลนาอัตเลติก ในเกมลีกปริเมราเฟเดราซิออนที่แพ้โลกรอญเญสไป 1–0 ในวันที่ 27 สิงหาคม ค.ศ. 2023 เขาทำ 2 ประตูแรกในระดับอาชีพให้กับบาร์เซโลนาอัตเลติกในเกมที่เอาชนะเซสตาโอไป 3–1 ในวันที่ 22 ตุลาคม 2023
ทีมชาติ.
บาร์นัลได้รับการเรียกเข้าค่ายฝึกของทีมชาติสเปนรุ่นอายุไม่เกิน 16 ปีในเดือนตุลาคม ค.ศ. 2022 ในเดือนสิงหาคม 2023 เขามีชื่อติดทีมชาติสเปนรุ่นอายุไม่เกิน 18 ปี และอยู่ในทีมชุดสุดท้ายของทีมชาติสเปนรุ่นอายุไม่เกิน 17 ปีที่เข้าร่วมแข่งขันฟุตบอลโลก รุ่นอายุไม่เกิน 17 ปี 2023
เขาอยู่ในทีมชุดสุดท้ายของทีมชาติสเปนรุ่นอายุไม่เกิน 17 ปี ที่เข้าร่วมแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2024
สไตล์การเล่น.
บาร์นัลเป็นกองกลางถนัดเท้าซ้าย ส่วนใหญ่แล้วเขาจะเล่นในตำแหน่งกองกลางตัวรับ แต่สามารถเล่นในเกมรุกได้หากจำเป็น เขามีร่างกายที่แข็งแกร่งและมีทักษะการจ่ายบอลที่ยอดเยี่ยม เขามีความนิ่งและสามารถจ่ายบอลได้ดีภายใต้ความกดดัน
 "ณ วันที่ ลงเล่นครั้งสุดท้าย 26 สิงหาคม 2024"
ซูมาโกะ มัตสึอิ

ซูมาโกะ มัตสึอิ (; โรมาจิ: "Matsui Sumako", เกิดวันที่ 1 พฤศจิกายน พ.ศ. 2429 – 5 มกราคม พ.ศ. 2462) เป็นนักแสดงและนักร้องชาวญี่ปุ่น ชื่อเกิด มาซาโกะ โคบายาชิ เกิดที่มัตสึชิโระ จังหวัดนางาโนะ เป็นลูกสาวคนที่ห้าและเป็นลูกคนสุดท้ายในจำนวนเก้าคนของโทตะ โคบายาชิ เธอเป็นลูกบุญธรรมของครอบครัวฮาเซกาวะในอูเอดะเมื่ออายุได้หกขวบ และใน พ.ศ. 2443 เธอสำเร็จการศึกษาที่โรงเรียนอูเอดะ เธอต้องกลับไปยังครอบครัวเดิมหลังจากที่พ่อบุญธรรมเสียชีวิต อย่างไรก็ตามในปีเดียวกันพ่อแท้ ๆ ของเธอก็เสียชีวิต ตอนเธออายุ 17 ปี ต่อมาเธอย้ายไปโตเกียว
เธอแต่งงานใน พ.ศ. 2446 ตามการจัดการของญาติแต่หย่าร้างภายในหนึ่งปี
ใน พ.ศ. 2451 เธอแต่งงานกับเซซูเกะ มาเอซาวะจากหมู่บ้านเดียวกัน และใน พ.ศ. 2452 เธอเข้าร่วมกับกลุ่มโรงละครที่เพิ่งก่อตั้งของโชโย สึโบอูจิ และต่อมาได้หย่าร้างกับมาเอซาวะในเดือนตุลาคม พ.ศ. 2453
มัตสึอิเริ่มมีชื่อเสียงใน พ.ศ. 2454 จากการแสดงบทบาทนอร่าในเรื่อง "A Doll's Hous" ต่อมาใน พ.ศ. 2456 หลังจากก่อตั้งคณะละครเกจุตสึซะร่วมกับผู้กำกับละครแบบชิงเงกิที่ชื่อ โฮเง็ตสึ ชิมามูระ เธอกลายเป็นนักแสดงที่ได้รับการยกย่องจากการแสดงในบทบาทของคาตูชาใน "Resurrectio" ของเลโอ ตอลสตอย (แปลโดยชิมามูระ) "Katyusha's Song" ซึ่งเขียนโดยชิมเป นาคายามะ ซึ่งเธอได้ขับร้องในภาพยนตร์ กลายเป็นเพลงยอดนิยมอย่างมากโดยยอดจำหน่ายกว่า 20,000 ชุดในขณะนั้น เพลงนี้ถูกกล่าวถึงว่าเป็นเพลง"รีวโกกะ"เพลงแรก
หลังจากที่ชิมามูระเสียชีวิตจากไข้หวัดใหญ่สเปนเมื่อวันที่ 5 พฤศจิกายน พ.ศ. 2461 มัตสึอิได้ฆ่าตัวตายโดยการแขวนคอเมื่อวันที่ 5 มกราคม พ.ศ. 2462
มัตสึอิมีความปรารถนาที่จะถูกฝังเคียงข้างชิมามูระ ซึ่งเธอมีความสัมพันธ์เชิงชู้สาวด้วย แต่ความปรารถนาเธอไม่ได้เป็นไปตามจริง หลุมศพของเธออยู่กับครอบครัวในบ้านเกิดที่มัตสึชิโระ อย่างไรก็ตาม มีอัฐิที่ถูกฝังในวัดทามง ในชินจูกุ โตเกียวด้วย
ภาพยนตร์เรื่อง "The Love of Sumako the Actress" ผลิตขึ้นใน พ.ศ. 2490 โดยอ้างอิงจากชีวิตของเธอ
นอนไบนารี

นอนไบนารี  และ เจนเดอร์เควียร์  เป็นคำที่ให้ความหมายกว้าง (umbrella term) ของอัตลักษณ์ทางสถานะเพศที่ไม่ใช่เพียงเพศชายและเพศหญิงเท่านั้น (อัตลักษณ์ที่อยู่นอกเหนือเพศทวิลักษณ์) อัตลักษณ์นอนไบนารีมักถูกรวมว่าอยู่ใต้ร่มของคนข้ามเพศ (transgender) เนื่องจากบุคคลที่เป็นนอนไบนารีโดยทั่วไปจะระบุตัวตนด้วยสถานะเพศที่แตกต่างจากเพศที่กำหนดไว้โดยกำเนิด แม้ว่านอนไบนารีบางคนจะไม่ถือว่าตัวเองเป็นคนข้ามเพศก็ตาม
บุคคลที่เป็นนอนไบนารีอาจระบุตัวตนว่าเป็นเพศกลางหรือเพศที่สามที่แยกออกไปต่างหาก ซึ่งระบุได้มากกว่าหนึ่งสถานะเพศ หรือไม่มีสถานะเพศ หรือมีอัตลักษณ์ทางสถานะเพศลื่นไหลไปมา อัตลักษณะทางสถานะเพศเป็นเรื่องแยกต่างหากจากรสนิยมทางเพศและรสนิยมทางโรแมนติก บุคคลที่เป็นนอนไบนารีมีรสนิยมทางเพศได้หลากหลาย
การเป็นนอนไบนานีไม่เหมือนกับภาวะเพศกำกวม บุคคลผู้มีภาวะเพศกำกวมส่วนใหญระบุตนว่าเป็นผู้ชายหรือผู้หญิงอย่างใดอย่างหนึ่ง แม้ว่าบางคนจะระบุตนว่าเป็นเพียงนอนไบนารี บางคนระบุตนว่าเป็นนอนไบนารีและสถานะเพศเลื่อนไหล เช่น ฮิดา วิโลเรีย (Hida Viloria) ในขณะที่คนอื่น ๆ ระบุตนว่าเป็นผู้ชายที่เป็นนอนไบนารี หรือผู้หญิงที่เป็นนอนไบนารี
บุคคลที่เป็นนอนไบนารีเป็นกลุ่มบุคคลที่มีการแสดงออกถึงสถานะเพศที่แตกต่างกันออกไป และบางคนอาจปฏิเสธสถานะเพศทั้งหมด บุคคลที่เป็นนอนไบนารีบางคนได้รับการบริบาลด้านการยืนยันสถานะเพศเพื่อลดความลำบากใจที่เกิดจากความทุกข์ใจในเพศสภาพ เช่น การผ่าตัดยืนยันสถานะเพศหรือการบำบัดด้วยฮอร์โมนทดแทน
อัลมุสตันศิร บิลลาฮ์

อะบู ตะมีม มะอัด อัลมุสตันศิร บิลลาฮ์ (‎; 2 กรกฎาคม ค.ศ. 1029 – 29 ธันวาคม ค.ศ. 1094) เป็นเคาะลีฟะฮ์ฟาฏิมียะฮ์องค์ที่ 8 ใน ค.ศ. 1036 ถึง 1094 พระองค์เป็นหนึ่งในผู้ปกครองมุสลิมที่ปกครองนานที่สุด รัชสมัยของพระองค์คือช่วงเริ่มต้นรัฐฟาฏิมียะฮ์ ในช่วงต้นของรัชสมัยมีความต่อเนื่องของผู้บริหารที่มีความสามารถฝยการบริหารรัฐฟาฏิมียะฮ์ (อะนูชตะกีน, อัลญัรญะรออี และอัลยาซูรีในภายหลัง) ควบคุมความเจริญรุ่งเรืองของรัฐในช่วงสองทศวรรษแรกของรัชสมัยอัลมุสตันศิร อย่างไรก็ตาม การแตกหักของราชสำนักระหว่างกลุ่มราชสำนักเติร์กกับเบอร์เบอร์/ซูดานหลังจากการลอบสังหารอัลยาซูรีที่เกิดขึ้นพร้อมกับภัยพิบัติทางธรรมชาติในอียิปต์ และการสูญเสียการควบคุมบริหารเหนือดินแดนนอกอียิปต์ของฟาฏิมียะฮ์อย่างค่อยเป็นค่อยไป เกือบส่งผลให้รัฐฟาฏิมียะฮ์ล่มสลายจนสิ้นในคริสต์ทศวรรษ 1060 การแต่งตั้งบัดร์ อัลญะมาลี นายพลชาวอาร์เมเนีย ผู้ขึ้นมามีอำนาจเป็นวิเซียรใน ค.ศ. 1073 และกลายเป็นเผด็จการของประเทศโดยพฤตินัยภายใต้การครองราชย์เพียงในนามของอัลมุสตันศิร
เคาะลีฟะฮ์อัลมุสตันศิร บิลลาฮ์เป็นอิมามคนสุดท้ายก่อนที่จะเกิดการแตกแยกในขบวนการอิสมาอีลียะฮ์ออกเป็น 2 กลุ่ม เนื่องจากการต่อสู้กันอย่างต่อเนื่องระหว่างนิซาร พระราชโอรสองค์โต กับอัลมุสตะอ์ลี พระอนุชาของนิซารผู้ได้รับการเลี้ยงดูให้ขึ้นครองราชย์โดยอัลอัฟฎ็อล ชาฮันชาฮ์ บุตรและผู้สืบทอดของบัดร์ อัลญะมาลี ผู้ที่ติดตามนิซารกลายมาเป็นอิสมาอีลียะฮ์สายนิซารีที่พบเป็นหลักในอิหร่านและซีเรีย ส่วนผู้ที่ตามอัลมุสตะอ์ลีกลายเป็นสายมุสตะอ์ลี
พระราชประวัติ.
อัลมุสตันศิรเสด็จพระราชสมภพที่ไคโรในวันที่ 16 ญุมาดัษษานี ฮ.ศ. 420/2 กรกฎาคม ค.ศ. 1029 จากอะลี อัซซอฮิรกับเราะศ็อด ทาสผิวดำจากนูเบีย เมื่อพระชนมพรรษา 8 เดือน พระราชบิดาประกาศให้พระองค์เป็นผู้สืบทอดพระราชบัลลังก์ พระองค์มีพระนามว่า อะบู ตะมีม มะอัด นามสกุล อัลมุสตันศิร บิลลาฮ์ ("ผู้ถามถึงชัยชนะจากพระผู้เป็นเจ้า") พระองค์ขึ้นครองราชย์รัฐเคาะลีฟะฮ์ฟาฏิมียะฮ์ในวันที่ 15 ชะอ์บาน ฮ.ศ. 427/13 มิถุนายน ค.ศ. 1036 ตอนพระชนมพรรษา พรรษา ในช่วงปีแรกของการเป็นเคาะลีฟะฮ์ พระราชมารดาเป็นผู้บริหารกิจการของรัฐ พระองค์ครองราชย์เป็นเวลา 60 ปี ซึ่งยาวนานที่สุดในบรรดาเคาะลีฟะฮ์ทั้งหมดทั้งในอียิปต์หรือรัฐอิสลามอื่น ๆ อย่างไรก็ตาม อำนาจของฟาฏิมียะฮ์ถูกจำกัดอยู่ที่อียิปต์ เนื่องจากการพิชิตลิแวนต์ของพวกเซลจุค นอร์มันในซิซิลีกับมอลตา และชนเผ่าอาหรับสร้างความสั่นคลอนต่อฝ่ายฟาฏิมียะฮ์เหนือตูนิเซียและตริโปลี อัลมุสตันศิรถือว่าเป็นผู้ไร้ความสามารถ และนั่นทำให้ราชสำนักของพระองค์จึงถูกครอบงำโดยทหารแข็งแกร่งและเจ้าหน้าที่คนโปรดของพระราชมารดา ในขณะที่คลังสมบัติก็หมดลงด้วยการต่อสู้แบบประจัญบานจากฝ่ายต่าง ๆ
พระองค์สร้างเมียะห์รอบพิเศษที่เสาหนึ่งในมัสยิดอิบน์ ฏูลูน เหนือเมียะห์รอบมีพระนามของพระองค์สลักร่วมกับชะฮาดะฮ์ที่มีการอ่านกันตามสาธารณะในสมัยฟาฏิมียะฮ์ ซึ่งลงท้ายด้วยวลี 'อะลีวะลียุลลอฮ์' หมายถึง "อะลีเป็นพระสหายของอัลลอฮ์"
ราชสำนัก.
ดาอี/วิเซียรที่มีเชื่อเสียงในรัชสมัยของพระองค์ มีดังนี้:
มูลัย อับดุลลอฮ์กับSyedi Nuruddin เป็นชาวอินเดียสองคนที่เดินทางพบอัลมุสตันศิร บิลลาฮ์ที่อียิปต์ ทั้งคู่หันมานับถือความเชื่อแบบอิสมาอีลียะฮ์ตามอัลมุอัยยัด ฟีดดีน อัชชีรอซี ดาอีฟาฏิมียะฮ์ และกลับไปอินเดียเพื่อเผยแพร่ความเชื่อนี้
ขนาดกระบอกสูบ

ในเครื่องยนต์ลูกสูบ ขนาดกระบอกสูบ  คือ เส้นผ่านศูนย์กลางของกระบอกสูบแต่ละอัน
ความจุเครื่องยนต์ (engine displacement) คำนวณโดยอาศัยขนาดกระบอกสูบ ระยะชัก และจำนวนกระบอกสูบ
 ความจุเครื่องยนต์ = 
อัตราส่วนระยะชัก (stroke ratio) คำนวณโดยการหารขนาดกระบอกสูบด้วยระยะชัก โดยทั่วไปใช้บ่งบอกว่าเครื่องยนต์นั้นออกแบบมาเพื่อให้ได้กำลังที่รอบเครื่องยนต์สูง หรือแรงบิด (torque) ที่รอบเครื่องยนต์ต่ำ คำว่า “ขนาดกระบอกสูบ” ยังสามารถใช้เรียกเส้นผ่านศูนย์กลางของกระบอกสูบในรถจักรและเครื่องจักรไอน้ำได้อีกด้วย
ทวินเจ็ต

ทวินเจ็ต  เป็นสายการบินระดับภูมิภาคสัญชาติฝรั่งเศส ที่มีสำนักงานใหญ่ในแอ็กซ็องพรอว็องส์ สายการบินให้เที่ยวบินสู่จุดหมายปลายทางระดับภูมิภาคในฝรั่งเศสและอิตาลี
ประวัติ.
ทวินเจ็ตก่อตั้งขึ้นในเดือนพฤษภาคม ค.ศ. 2001 และเริ่มดำเนินงานเที่ยวบินแรกในมีนาคม ค.ศ. 2002 สายการบินให้บริการเที่ยวบินเช่าเหมาลำและเที่ยวบินธุรกิจกว่า 250 เที่ยวต่อสัปดาห์สู่จุดหมายปลายทางภายในประเทศฝรั่งเศสและสู่โบโลญญาและมิลานในอิตาลี
ในต้นเดือนมกราคม ค.ศ. 2017 ทวินเจ็ตได้ควบรวมกิจการกับคู่แข่ง เฮ็กซ์แอร์ และได้ควบรวมเส้นทางบินทั้งเครือข่ายเส้นทางและฝูงบิน
จุดหมายปลายทาง.
ณ เดือนมิถุนายน ค.ศ. 2024 ทวินเจ็ตให้บริการเที่ยวบินสู่จุดหมายปลายทางดังต่อไปนี้:
ฝูงบิน.
ณ เดือนมิถุนายน ค.ศ. 2024 ทวินเจ็ตมีเครื่องบินประจำการในฝูงบินดังนี้:
ทวินเจ็ตมีอายุฝูงบินเฉลี่ย 27.2 ปี
เตอัทร์ดอเปราสปาซียาล

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เตอัทร์ดอเปราสปาซียาล ([teɑtʁ dɔpeʁa spasjal]; #เปลี่ยนทาง) เป็นภาพที่เจสัน ไมเคิล แอลเลน สร้างขึ้นด้วยมิดเจอร์นีย์ แพลตฟอร์มปัญญาประดิษฐ์ช่วยสร้าง ภาพนี้ได้รับรางวัลชนะเลิศการแข่งขันวิจิตรศิลป์ประจำปี 2022 ของโคโลราโดสเตตแฟร์ในหมวดหมู่ภาพปรับแต่ง (photomanipulation) เมื่อวันที่ 5 กันยายน กลายเป็นหนึ่งในภาพปัญญาประดิษฐ์ช่วยสร้างภาพแรกที่ชนะรางวัลประเภทนี้
แอลเลนกล่าวว่าเขาใช้ข้อความพร็อมปต์อย่างน้อย 624 ข้อความ และป้อนคำแก้ไขเพื่อให้มิดเจอร์นีย์สร้างภาพ จากนั้นเขาก็ปรับแต่งด้วยอะโดบี โฟโตชอป และขยายภาพด้วยเครื่องมือเอไอ กิกะพิกเซล (Gigapixel)
เมื่อแอลเลนส่งภาพเข้าประกวดในหมวดหมู่ "ศิลปะดิจิทัล/การถ่ายภาพที่ผ่านการดัดแปลงแบบดิจิทัล" เขาเปิดเผยการใช้มิดเจอร์นีย์ ภายหลังผู้ตัดสินสองคนในหมวดหมู่นั้นกล่าวว่า พวกเขาไม่รู้ว่ามิดเจอร์นีย์ใช้ปัญญาประดิษฐ์ (เอไอ) ในการสร้างภาพ แต่พวกเขาก็ยังจะให้รางวัลสูงสุดแก่แอลเลนอยู่ดี
ศิลปินบางคนกล่าวหาแอลเลนว่าโกง เขาตอบว่า "ผมจะไม่ขอโทษสำหรับเรื่องนั้น ผมชนะ และผมไม่ได้ทำผิดกฎใด ๆ"
ฮาชิโระ คาซึกะ

ฮาชิโระ คาซึกะ (春日八郎, Kasuga Hachirō, เกิด 9 ตุลาคมพ.ศ. 2467 - 22 ตุลาคม พ.ศ. 2534) ชื่อเกิด มิโนรุ วาตาเบะ เป็นนักร้องเพลงเอ็งกะชาวญี่ปุ่น ซึ่งได้รับการขนานนามว่าเป็น นักร้องเอ็งกะคนแรก
เมื่อได้เห็นอิชิโระ ฟุจิยามะบนเวที เขาก็พยายามที่จะเป็นนักร้องที่มีชื่อเสียง หลังจากที่เขาสำเร็จการศึกษาจากโรงเรียนดนตรีโทโย เขาเข้าร่วมกับกองทัพจักรวรรดิญี่ปุ่นในปี พ.ศ. 2487 และกลับจากไต้หวันในปี พ.ศ. 2488 เขาเข้าร่วมกับค่ายเพลงชินจูกุ มูแลงรูจในปี พ.ศ. 2490 และต่อมาเข้าร่วมกับค่ายเพลงคิงเรคคอร์ดส์ในปี พ.ศ. 2492
ในปี พ.ศ. 2495 คาซึกะได้เปิดตัวครั้งแรกด้วยเพลง "Akai lamp no Shū Ressha" (赤いランプの終列車, lit. "Last Train with Red Lamp") ซึ่งในตอนแรกได้เป็นข่าวใน นาโงยะ ความนิยมของเขาก็แพร่หลายอย่างรวดเร็ว เพลงของเขาในปี พ.ศ. 2497 "Otomi-san" (お富さん, lit. "Miss Otomi") ประสบความสำเร็จมากขึ้นทั่วประเทศญี่ปุ่น ซิงเกิลนี้ขายได้ 500,000 แผ่นในระยะเวลาครึ่งปี และขายได้มากกว่าหนึ่งล้านแผ่น
ในปี พ.ศ. 2498 เขายังได้ปล่อยซิงเกิล "Wakare no Ipponsugi" (別れの一本杉, lit. "Farewell One Cedar") ซึ่งเขาคิดค้นแนวทางดนตรี เพลงนี้แต่งโดยโทรุ ฟูนามูระ ซึ่งต่อมาเรียกว่า"เอ็งกะ "มีอิทธิพลอย่างมากต่อดนตรีป๊อปของญี่ปุ่นในยุคหลัง
ป้ายทางออก

ป้ายทางออก คือตัวหนังสือภาพหรือข้อความสั้น ๆ ในสถานที่สาธารณะ เช่น อาคาร เครื่องบิน หรือเรือ ที่ระบุตำแหน่งของทางออกฉุกเฉินที่ใกล้ที่สุด ซึ่งใช้ในกรณีฉุกเฉินที่ต้องการการอพยพอย่างรวดเร็ว ประมวลกฎหมายเกี่ยวกับไฟอาคาร สุขภาพ และความปลอดภัยส่วนใหญ่กำหนดให้ต้องมีป้ายทางออกที่ส่องสว่างตลอดเวลา
ป้ายทางออกมีจุดประสงค์เพื่อให้ชัดเจนและเข้าใจได้โดยทุกคนที่เห็น ในอดีต ป้ายทางออกมักจะแสดงคำว่า "EXIT" หรือคำที่มีความหมายเทียบเท่าในภาษาท้องถิ่น แต่ในปัจจุบันป้ายทางออกทั่วโลกมักเป็นรูปภาพ โดยอาจมีหรือไม่มีข้อความเสริม
เครื่องจักรไอน้ำแบบผสม

เครื่องจักรไอน้ำแบบผสม  คือเครื่องจักรไอน้ำประเภทหนึ่ง ที่ใช้ไอน้ำแรงดันสูงขยายตัวผ่านกระบอกสูบสองชุดหรือมากกว่าเครื่องจักรไอน้ำแบบผสมทั่วไปจะทำงานโดยไอน้ำแรงดันสูงถูกดันเข้าไปขยายตัวในกระบอกสูบแรงดันสูงเป็นอันดับแรก หลังจากสูญเสียความร้อนและแรงดัน ไอน้ำที่แรงดันลดลงจะถูกปล่อยตรงเข้าสู่กระบอกสูบแรงดันต่ำซึ่งมีขนาดใหญ่กว่า 1 ชุดหรือมากกว่า 
เครื่องจักรไอน้ำแบบหลายเท่าขยาย (Multiple-expansion engines) ใช้กระบอกสูบเพิ่มเติมที่มีแรงดันลดลงตามลำดับ เพื่อดึงพลังงานเพิ่มเติมจากไอน้ำ
เทคนิคการใช้เครื่องจักรไอน้ำแบบนี้ถูกคิดค้นขึ้นในปี ค.ศ. 1781 แต่กว่าจะได้นำไปใช้งานจริงครั้งแรกนั้น ต้องรอจนถึงปี ค.ศ. 1804 โดยเครื่องจักรไอน้ำแบบแรกที่ใช้เทคนิคนี้คือ เครื่องจักรไอน้ำแบบคานคอร์นิช (Cornish beam engine) ต่อมา ราวปี ค.ศ. 1850 เครื่องจักรไอน้ำแบบผสมซึ่งเป็นรูปแบบพื้นฐานของเครื่องจักรไอน้ำแบบหลายช่วงการขยายตัวก็ได้ถูกนำไปประยุกต์ใช้ในโรงปั่นฝ้ายแคว้นแลงคาเชอร์เป็นครั้งแรก
มิชิยะ มิฮาชิ

มิชิยะ มิฮาชิ (; โรมาจิ: "Mihashi Michiya") ชื่อเกิด มิจิยะ คิตาซาวะ (; โรมาจิ: "Kitazawa Michiya"), เกิด 10 พฤศจิกายน พ.ศ. 2473 – 8 มกราคม พ.ศ. 2539) ในฮอกไกโด เขาเป็นนักร้องเพลงเอ็งกะในยุคหลังสงครามของญี่ปุ่น ร่วมกับฮาชิโระ คาซึกะและฮิเดโอะ มูราตะ เขาได้รับการยกย่องว่าเป็นหนึ่งในนักร้องที่มีชื่อเสียงที่สุดที่มีส่วนในการสร้างแนวเพลงเอ็งกะ
มิจิยะ มิฮาชิ เป็นหนึ่งในนักร้องเอ็งกะชั้นนำในยุคของเขา และเป็นที่รู้จักด้วยเสียงร้องที่สูงและยืดหยุ่นของเขา เขาได้บันทึกเพลงไว้ประมาณ 2,500 เพลง ภายในปี พ.ศ. 2526 เขาได้ขายแผ่นเสียงมากกว่า 100 ล้านแผ่น
ทาคาชิ โฮโซกาวะ เป็นลูกศิษย์ของเขา
ประวัติ.
เขาเริ่มต้นอาชีพนักร้องด้วยการร้องเพลงพื้นบ้านญี่ปุ่นหรือมินโย โดยชนะการแข่งขันมินโยในฮอกไกโดบ้านเกิดของเขาเมื่ออายุ 11 ปี ในปี พ.ศ. 2497 เขาได้เปิดตัวเพลงแรกในแผ่นเสียง "Sake no Nigasayo" (酒の苦さよ) พ.ศ. 2498 เพลง "Onna Sendō Uta" (おんな船頭唄) กลายเป็นเพลงฮิต
ในปี พ.ศ. 2503 เขาได้ร้องเพลงประกอบซีรีส์โทคุซัตสึเรื่อง Kaiketsu Harimao ซึ่งสร้างสรรค์โชตาโร อิชิโนโมริ
ในช่วงครึ่งหลังของทศวรรษ 1970 เขาได้ปรับปรุงตัวเองใหม่ โดยรับเอาสไตล์ที่ 'หยาบ' ขึ้นมาและเป็นพิธีกรรายการวิทยุที่มุ่งเป้าไปที่ผู้ชายวัยหนุ่ม ซึ่งทำให้เขาได้รับฉายาว่า "มิจิเอะ" (ミッチー) ในปี พ.ศ. 2526 เขาได้สร้างสถิติเป็นนักร้องชาวญี่ปุ่นคนแรกในประวัติศาสตร์ที่ขายแผ่นเสียงได้หนึ่งร้อยล้านแผ่น
มิฮาซะเสียชีวิตในโรงพยาบาลที่โอซาก้าเมื่อวันที่ 8 มกราคม พ.ศ. 2539 ด้วยภาวะล้มเหลวของอวัยวะหลายระบบในวัย 65 ปี
กาจูน

กาจูน  เป็นตำบล (ฆุม) ในอำเภอเวินไซทางตะวันออกเฉียงเหนือของประเทศกัมพูชา แบ่งออกเป็น 6 หมู่บ้านและมีประชากร 1,397 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา การจำหน่ายที่ดินเป็นปัญหาระดับความรุนแรงปานกลางที่กาจูน
เครื่องจักรไอน้ำแบบคาน

เครื่องจักรไอน้ำแบบคาน  เป็นเครื่องจักรไอน้ำประเภทหนึ่งที่ใช้คานโยกเพื่อแปลงการเคลื่อนที่แบบเส้นตรงของลูกสูบไปเป็นการหมุนของเพลา การออกแบบลักษณะนี้ที่เครื่องจักรไอน้ำขับปั๊มน้ำโดยตรง ถูกนำมาใช้โดยโทมัส นิวโคเมน เป็นคนแรกราวปี ค.ศ. 1705 เพื่อสูบน้ำออกจากเหมืองแร่ในคอร์นวอลล์ ประสิทธิภาพของเครื่องจักรไอน้ำได้รับการปรับปรุงโดยวิศวกรหลายคน รวมถึง: เจมส์ วัตต์ เพิ่มคอนเดนเซอร์แยกต่างหาก, โจนาธาน ฮอร์นโบลเวอร์ และอาเทอร์ วูล์ฟ เพิ่มจำนวนกระบอกสูบ และวิลเลียม แมกนอท คิดค้นวิธีการเพิ่มจำนวนกระบอกสูบให้กับเครื่องจักรที่มีอยู่แล้ว ในช่วงแรก เครื่องจักรไอน้ำแบบคานถูกนำไปใช้สูบน้ำออกจากเหมืองแร่หรือสูบน้ำเข้าคลอง แต่ยังสามารถใช้สูบน้ำเพื่อเสริมการไหลของน้ำสำหรับการหมุนของกังหันน้ำที่ใช้ขับเคลื่อนโรงสีได้อีกด้วย
เครื่องจักรไอน้ำแบบคานหมุน (rotative beam engine) เป็นการออกแบบเครื่องจักรไอน้ำแบบคานรุ่นต่อมา ที่ก้านสูบจะขับล้อตุนกำลังผ่านข้อเหวี่ยง (หรือในอดีตอาจจะใช้เฟืองโคจร) เครื่องจักรไอน้ำแบบคานชนิดนี้สามารถนำไปใช้ขับเคลื่อนเพลาสายพาน (line-shafting) ในโรงสีได้โดยตรง นอกจากนี้ยังสามารถนำไปใช้ขับเคลื่อนเรือกลไฟได้อีกด้วย
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ลูกสูบ

ลูกสูบ  เป็นชิ้นส่วนหนึ่งที่พบได้ในเครื่องยนต์แบบลูกสูบ เครื่องสูบ เครื่องอัดแก๊ส กระบอกไฮดรอลิก และกระบอกลม รวมไปถึงกลไกอื่น ๆ ที่มีลักษณะคล้ายกัน ลูกสูบ เป็นชิ้นส่วนที่เคลื่อนที่อยู่ภายในกระบอกสูบ โดยอาศัยแหวนลูกสูบช่วยให้แนบสนิทกับผนังกระบอกสูบ ป้องกันการรั่วไหลของแก๊ส ในเครื่องยนต์ ลูกสูบทำหน้าที่รับแรงดันจากการเผาไหม้ของแก๊ส แรงดันนี้จะดันลูกสูบลงด้านล่าง และถ่ายทอดแรงต่อไปยังเพลาข้อเหวี่ยงผ่านก้านสูบ ทำให้เกิดการหมุนของเพลาข้อเหวี่ยง ในปั๊ม การทำงานของลูกสูบจะกลับกัน โดยรับแรงจากเพลาข้อเหวี่ยงเพื่อส่งต่อไปยังลูกสูบ ใช้ในการอัดหรือขับของไหลภายในกระบอกสูบ ในเครื่องยนต์บางชนิด ลูกสูบยังทำหน้าที่เป็นวาล์ว เปิดปิดช่องทางต่าง ๆ ภายในกระบอกสูบ
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
Immobiliser

ระบบป้องกันการโจรกรรม หรือ อิมโมบิไลเซอร์  เป็นอุปกรณ์รักษาความปลอดภัยอิเล็กทรอนิกส์ติดตั้งในรถยนต์ ซึ่งทำหน้าที่ป้องกันการสตาร์ทเครื่องยนต์ ยกเว้นเสียแต่จะมีการใช้กุญแจที่ถูกต้อง (ทรานสปอนเดอร์หรือกุญแจอัจฉริยะ) ระบบนี้จะช่วยป้องกันการสตาร์ทรถโดยการต่อไฟตรงหลังจากคนร้ายสามารถงัดเข้าไปในรถได้ ส่งผลให้ลดอัตราการโจรกรรมรถยนต์ลง งานวิจัยชี้ให้เห็นว่าการติดตั้ง immobilizer อย่างแพร่หลายช่วยลดอัตราการโจรกรรมรถยนต์ลงถึง 40%
จังหวัดหนองบัวลำภูในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดหนองบัวลำภู พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยจังหวัดหนองบัวลำภูทั้งจังหวัด
ซากูระ (จังหวัดโทจิงิ)

ซากูระ  เป็นนครที่ตั้งอยู่ทางตอนกลางของจังหวัดโทจิงิ ประเทศญี่ปุ่น มีจำนวนประชากร ณ วันที่ 1 มิถุนายน ค.ศ. 2024 ประมาณ 43,882 คน มีความหนาแน่นของประชากร 349 คนต่อตารางกิโลเมตร มีขนาดพื้นที่รวม 
ภูมิศาสตร์.
นครซากูระตั้งอยู่ทางตอนกลางค่อนไปทางตะวันออกของจังหวัดโทจิงิ บนพื้นที่ตอนเหนือสุดของที่ราบคันโต นครซากูระอยู่ห่างจากมหานครโตเกียวไปทางทิศเหนือประมาณ 115 กิโลเมตร และห่างจากนครอุตสึโนมิยะ เมืองหลวงของจังหวัดโทจิงิ ไปทางทิศเหนือ 15 กิโลเมตร พื้นที่ทางตะวันตกของนครซากูระเป็นที่ราบติดริมฝั่งทิศตะวันออกของแม่น้ำคินูงาวะ และพื้นที่ทางตะวันออกเป็นพื้นที่ภูเขาซึ่งมีแม่น้ำสาขาหลายสายของแม่น้ำนากะไหลผ่าน
ภูมิอากาศ.
ซากูระจัดอยู่ในเขตภูมิอากาศชื้นภาคพื้นทวีป (เคิพเพิน "Cfa") มีลักษณะคือฤดูร้อนที่อบอุ่น และฤดูหนาวที่หนาวเย็นมีหิมะตกหนัก อุณหภูมิเฉลี่ยทั้งปีของซากูระอยู่ที่ 13.1 °C ปริมาณน้ำฝนเฉลี่ยทั้งปีอยู่ที่ 1,425 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคมอยู่ที่ประมาณ 24.9 °C และต่ำสุดในเดือนมกราคมอยู่ที่ประมาณ 1.6 °C
สถิติประชากร.
ตามข้อมูลสำมะโนประชากรของญี่ปุ่น จำนวนประชากรของซากูระเริ่มคงที่หลังจากที่เติบโตมาเป็นเวลานาน
ประวัติศาสตร์.
เมื่อมีการประกาศใช้ระบบเทศบาล เมืองคิตสึเรงาวะ  ได้รับการจัดขึ้นเมื่อวันที่ 1 เมษายน ค.ศ. 1889 และนครซากูระได้รับการจัดตั้งขึ้นเมื่อวันที่ 28 มีนาคม ค.ศ. 2005 โดยการควบรวมเมืองคิตสึเรงาวะและเมืองอูจิอิเอะ  เข้าด้วยกัน ซึ่งเดิมทั้งสองเมืองอยู่ในอำเภอชิโอยะ
การเมืองการปกครอง.
นครซากูระมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภาเทศบาลนครที่อยู่ในรูปแบบสภาเดียวซึ่งประกอบด้วยสมาชิก 18 คน นครซากูระรวมทั้งเมืองชิโอยะและเมืองทากาเนซาวะ รวมกันเป็นเขตเลือกตั้งที่ให้สมาชิกสภาจังหวัดโทจิงิจำนวน 2 คน ในแง่ของการเมืองระดับชาติ นครซากูระเป็นส่วนหนึ่งของเขตเลือกตั้งจังหวัดโทจิงิที่ 2 ในการเลือกตั้งสมาชิกสภาผู้แทนราษฎรในรัฐสภาญี่ปุ่น
เศรษฐกิจ.
เศรษฐกิจหลักของท้องถิ่นคือเกษตรกรรม โดยเฉพาะการปลูกข้าว ซากูระเริ่มกลายเป็นชุมชนที่อยู่อาศัยของชาวอุตสึโนมิยะที่อยู่ใกล้เคียงเพิ่มมากขึ้นเรื่อย ๆ
การศึกษา.
นครซากูระมีโรงเรียนประถมศึกษา 6 แห่ง โรงเรียนมัธยมศึกษาตอนต้น 2 แห่งที่ดำเนินการโดยเทศบาลนครซากูระ และมีโรงเรียนมัธยมศึกษาตอนปลาย 1 แห่งที่ดำเนินการโดยคณะกรรมการการศึกษาจังหวัดโทจิงิ
หอจดหมายเหตุแห่งชาติซาห์ราวี

หอจดหมายเหตุแห่งชาติของเวสเทิร์นสะฮารา
หอจดหมายเหตุแห่งชาติซาห์ราวี  เป็นหอจดหมายเหตุแห่งชาติของชาวซาห์ราวี
สิ่งสะสมของหอจดหมายเหตุเริ่มต้นจากคลังเก็บเอกสารสำคัญของกระทรวงสารสนเทศ สาธารณรัฐประชาธิปไตยอาหรับซาห์ราวี และมีไมโครฟิล์มจำนวน 17,500 แผ่น
ประวัติ.
องค์กรนักจดหมายเหตุข้ามพรมแดน  ได้รับคำร้องขอจากผู้รับผิดชอบหอจดหมายเหตุแห่งชาติของสาธารณรัฐประชาธิปไตยอาหรับซาห์ราวี เพื่อฝึกอบรมขั้นพื้นฐานในงานด้านจดหมายเหตุให้กับบุคลากรที่รับผิดชอบด้านเอกสารสำคัญ คณะได้เดินทางไปยังค่ายผู้ลี้ภัยชาวซาห์ราวี ในเมืองตินดูฟ  ประเทศแอลจีเรีย ในปี พ.ศ. 2550 เพื่อเริ่มการฝึกอบรม ต่อมาในปี พ.ศ. 2552 นักจดหมายเหตุของหอจดหมายเหตุแห่งชาติซาห์ราวี ได้เดินทางไปยังหอจดหมายเหตุสำคัญหลายแห่งในประเทศสเปนเพื่อเรียนรู้เกี่ยวกับการจัดระเบียบและการดำเนินงานของศูนย์เอกสารสำคัญ
ท่าอากาศยานฮัมบวร์คฟิงเคินแวร์เดอร์

แอร์บุส-แวร์คฮัมบวร์ค-ฟิงเคินแวร์เดอร์  หรือรู้จักกันในชื่อ ท่าอากาศยานฮัมบวร์คฟิงเคินแวร์เดอร์  (IATA: XFW, ICAO: EDHI) เป็นท่าอากาศยานและเป็นฐานการผลิตอากาศยานสำหรับแอร์บัส ที่ตั้งอยู่ในเขตฟิงเคินแวร์เดอร์ ท่าอากาศยานเป็นส่วนสำคัญของฐานการผลิตอากาศยานของแอร์บัสและเอทีอาร์ โดยมีการใช้งานเฉพาะเที่ยวบินองค์กร เที่ยวบินขนส่ง การทดสอบ และการส่งมอบ รวมถึงของแอร์บัส เอ380 ในอดีต
ประวัติ.
ใน ค.ศ. 1933 บริษัทผู้ผลิตเรือโบลมอุนท์ฟ็อส ในฮัมบวร์คได้เริ่มการผลิตเรือบิน โดยเชื่อว่ามีความต้องการเรือบินโลหะพิสัยไกล โดยเฉพาะจากสายการบินแห่งชาติด็อยท์เชอลุฟท์ฮันซา จึงมีการก่อตั้งฮัมบัวร์เกอร์ฟลูคท์ซ็อยค์เบา (ฮาเอ็ฟเบ) เป็นบริษัทลูก โดยเดิมมีแผนที่จะทำการผลิตในโรงงานต่อเรือของโบลมอุนท์ฟ็อส พร้อมกับลานบินและสายการผลิตขึ้นสุดท้ายสำหรับเครื่องบินบกในฐานการผลิตอากาศยานเว็นท์เซินดอร์ฟ
ใน ค.ศ.1937 ฮาเอ็ฟเบถูกควบรวมกิจการเข้ามาเป็นหน่วยงานย่อยในโบลมอุนท์ฟ็อส ซึ่งฐานการผลิตฟิงเคินแวร์เดอร์ที่ก่อสร้างสำเร็จใน ค.ศ. 1939 จะดำเนินงานโดยหน่วยงานย่อยนี้ การดำเนินงานได้รับผลกระทบอย่างมากจนต้องระงับไปในช่วงสงครามโลกครั้งที่สอง โดยได้กลับมาดำเนินงานต่อภายหลังสงครามภายใต้บริษัทฮาเอ็ฟเบเดิม 
ใน ค.ศ.1964 ได้มีการทำการบินครั้งแรกของฮาเอ็ฟเบ 320 ฮันซาเจ็ท และเครื่องต้นแบบทรันส์อัล เซ-160 จากท่าอากาศยาน โดยจากการควบรวมกิจการครั้งใหญ่ ฮาเอ็ฟเบและฐานการผลิตฟิงเคินแวร์เดอร์ได้มาเป็นส่วนหนึ่งของแอร์บัส
ระหว่างเดือนเมษายน ค.ศ. 2006 และเดือนกรกฎาคม ค.ศ. 2007 ได้มีการขยายทางวิ่งทางฝั่งใต้ โดยเพิ่มความยาวจาก 2,684 เมตรเป็น 3,183 เมตร เพื่อรองรับแผนการผลิตรุ่นขนส่งสินค้าของแอร์บัส เอ380
การผลิตอากาศยาน.
ฐานการผลิตของแอร์บัสในฟิงเคินแวร์เดอร์เป็นฐานหลักของแอร์บัสในประเทศเยอรมนีและมีพนักงานประจำประมาณ 15,000 คน โดยฐานนี้เป็นสถานที่ผลิตและประกอบชิ้นส่วนลำตัวส่วนหัวและส่วนท้ายของเอ330 และเอ350 และยังเป็นสายการผลิตขั้นสุดท้าย โรงทำสี และสถานที่ส่งมอบสำหรับเครื่องบินตระกูลเอ320ส่วนใหญ่ ที่นี่ยังเป็นศูนย์ชิ้นส่วนอะไหล่อากาศยาน ซึ่งมีการเก็บชิ้นส่วนไว้มากกว่า 120,000 ชิ้น และยังมีศูนย์บำรุงรักษาและศูนย์ฝึกการบินเครื่อตระกูลเอ320
รายชื่อสายการบิน.
เส้นทางการบินที่ให้บริการในปัจจุบัน.
ปัจจุบันไม่มีสายการบินที่ให้บริการเที่ยวบินสู่ท่าอากาศยานฟิงเคินแวร์เดอร์ ท่าอากาศยานมีอัตราการเคลื่อนอากาศยานประมาณ 10 ถึง 15 ลำต่อวัน โดยส่วนมากเป็นเที่ยวบินที่เกี่ยวข้องกับกระบวนการผลิตอากาศยาน แอร์บัสจะมีการจัดเที่ยวบินองค์กรสำหรับผู้บริหารสู่ฐานการผลิตในตูลูซสองเที่ยวต่อวัน ให้บริการโดยสายการบินโบโลเตอาสัญชาติสเปน ตั้งแต่วันที่ 4 พฤศจิกายน ค.ศ. 2019 ในสัญญาห้าปี โดยก่อนหน้าให้บริการโดยเครื่องบินโดยสารฟอกเกอร์ 100 จากสายการบินอ็อสท์ฟรีซิเชอ ลุฟท์ตรานชปอร์ท (OLT) ทำการบินไปยังที่ตั้งของหน่วยงานต่าง ๆ ของแอร์บัสในยุโรป ต่อมาตั้งแต่เดือนพฤศจิกายน ค.ศ. 2011 ถูกแทนที่ด้วยเครื่องบินแอร์บัส เอ319 จากสายการบินเจอร์เมเนีย หลังจากนั้นก็ดำเนินการโดยสายการบินไททันแอร์เวย์ของอังกฤษ
พวงมาลัยเสริมกำลัง

พวงมาลัยเสริมกำลัง หรือ พวงมาลัยเพาเวอร์  เป็นระบบที่ช่วยผ่อนแรงในการหมุนพวงมาลัยรถยนต์ โดยใช้พลังงานมาช่วยบังคับเลี้ยว
ระบบพวงมาลัยเพาเวอร์ไม่ว่าจะเป็นแบบไฮดรอลิกหรือไฟฟ้า จะช่วยเพิ่มพลังควบคุมเข้าไปในกลไกบังคับเลี้ยว ทำให้ผู้ขับขี่ใช้แรงในการหมุนพวงมาลัยน้อยลง ข้อดีนี้เห็นได้ชัดเจนทั้งในขณะขับขี่ด้วยความเร็วปกติ และยิ่งช่วยลดแรงได้มากขณะรถหยุดหรือเคลื่อนที่ช้า นอกจากนี้ ระบบพวงมาลัยเพาเวอร์ยังสามารถออกแบบให้จำลองแรงจากล้อที่ส่งมายังพวงมาลัย เพื่อสร้างสัมผัสในการขับขี่ให้ผู้ขับรู้สึกถึงการตอบสนองของรถได้อีกด้วย
ระบบพวงมาลัยเพาเวอร์แบบไฮดรอลิก ช่วยเพิ่มแรงในการบังคับเลี้ยวของรถยนต์โดยอาศัยลูกสูบไฮดรอลิก ซึ่งเป็นส่วนหนึ่งของระบบเซอร์โว แม้ระบบนี้จะช่วยผ่อนแรง แต่ก็ยังคงมีการเชื่อมต่อทางกลระหว่างพวงมาลัยกับชุดล้อโดยตรง ซึ่งหมายความว่า แม้ระบบพวงมาลัยเพาเวอร์จะขัดข้อง (ไม่สามารถช่วยผ่อนแรงได้) ผู้ขับขี่ก็ยังคงสามารถบังคับเลี้ยวรถได้ด้วยแรงมือเพียงอย่างเดียว แต่อาจจะต้องออกแรงมากกว่าปกติ
ระบบพวงมาลัยเพาเวอร์แบบไฟฟ้า (Electric power steering - EPS) จะใช้มอเตอร์ไฟฟ้าแทนระบบไฮดรอลิก พลังงานที่ส่งไปยังมอเตอร์จะถูกควบคุมโดยส่วนประกอบอื่น ๆ ของระบบพวงมาลัยเพาเวอร์ เช่นเดียวกับระบบไฮดรอลิก
ระบบพวงมาลัยเพาเวอร์บางประเภท (เช่นที่ใช้ในรถก่อสร้างขนาดใหญ่) ไม่มีการเชื่อมต่อทางกลไกโดยตรงกับชุดล้อ แต่ใช้พลังงานไฟฟ้าแทน ระบบประเภทนี้ที่ไม่มีการเชื่อมต่อทางกลไกมักเรียกว่า “drive by wire” หรือ “steer by wire” โดยเปรียบเทียบกับระบบ “fly by wire” ในเครื่องบิน ในบริบทนี้หมายถึงสายเคเบิลไฟฟ้าที่ส่งพลังงานและข้อมูล ไม่ใช่สายเคเบิลควบคุมแบบเชือกลวด
ถนนจังหวัดในประเทศญี่ปุ่น

ถนนจังหวัด  ในประเทศญี่ปุ่น เป็นถนนที่องค์การปกครองของจังหวัดนั้น ๆ เป็นผู้วางแผน กำหนดหมายเลข และบำรุงรักษา โดยไม่ขึ้นกับจังหวัดอื่น ซึ่งเป็นคนละประเภทกับถนนแห่งชาติหรือทางหลวงแผ่นดิน ("kokudō") ซึ่งในทางกฎหมายรวมถึงทางด่วนแห่งชาติ ("kōsoku jidōsha kokudō") ด้วย และคนละประเภทกับถนนเทศบาล ("shichōsondō") ในกรณีที่ถนนแห่งชาติหรือถนนจังหวัดตัดผ่านพื้นที่นครใหญ่ที่รัฐกำหนด องค์การปกครองของนครนั้นจะเป็นผู้รับผิดชอบถนนเหล่านี้เป็นบางส่วน ใน ค.ศ. 2011 ความยาวของถนนจังหวัดคิดเป็นร้อยละ 10.7 ของความยาวของถนนสาธารณะทั้งหมดในประเทศญี่ปุ่น และใน ค.ศ. 2007 ถนนจังหวัดรองรับปริมาณการจราจรคิดเป็นร้อยละ 30 ของถนนสาธารณะทั้งหมด
ถนนจังหวัดจะมีป้ายบอกหมายเลขเป็นรูปหกเหลี่ยมสีน้ำเงิน และมีหมายเลขอยู่ตรงกลาง โดยปกติแล้วถนนจังหวัดมักมีจุดเริ่มต้นหรือสิ้นสุดบนถนนจังหวัดสายอื่นหรือบนถนนแห่งชาติ หรือบางครั้งอาจเริ่มต้นหรือสิ้นสุดที่สถานีรถไฟหรือบริเวณใกล้กับสถานีรถไฟ
หมายเลขของถนนจังหวัดจะใช้เพียงครั้งเดียวในแต่ละจังหวัดไม่ว่าถนนจะเริ่มต้นหรือสิ้นสุดที่ใด หากถนนจังหวัดตัดผ่านไปยังจังหวัดอื่น หมายเลขของถนนนั้นอาจจะไม่ได้ถูกนำมาใช้ซ้ำในอีกจังหวัดที่ตัดผ่านเสมอไป แต่ก็มีถนนจังหวัดที่วิ่งผ่านหลายจังหวัดหลายสายที่ใช้หมายเลขเดียวกันในจังหวัดต่าง ๆ ตัวอย่างเช่น "สายฟูจู–ซางามิฮาระ" ("fuchuu-sagamihara-sen") ซึ่งเชื่อมต่อนครฟูจูในมหานครโตเกียวและนครซางามิฮาระในจังหวัดคานางาวะ เริ่มต้นในฐานะถนนมหานครโตเกียวหมายเลข 20 แต่ไปสิ้นสุดในฐานะถนนจังหวัดคานางาวะหมายเลข 525 ในขณะที่ "สายซาโนะ–โคงะ" ("sano-koga-sen") ซึ่งเชื่อมต่อนครซาโนะในจังหวัดโทจิงิ กับนครโคงะในจังหวัดอิบารากิ ได้รับการกำหนดเป็นถนนจังหวัดหมายเลข 9 ต่อเนื่องกันตลอดทั้ง 4 จังหวัดที่เส้นทางนี้วิ่งผ่าน ได้แก่ จังหวัดโทจิงิ จังหวัดกุมมะ จังหวัดไซตามะ และจังหวัดอิบารากิ
ถนนจังหวัดบางสายก็ใช้เส้นทางร่วมกันกับถนนแห่งชาติเป็นระยะทางสั้น ๆ แต่มักพบการใช้เส้นทางร่วมกันระหว่างถนนจังหวัดด้วยกันเองมากกว่า
ในจังหวัดหนึ่ง ๆ มักจะมีการกำหนดหมายเลขของถนนจังหวัดซ้ำกับหมายเลขของถนนแห่งชาติที่วิ่งผ่านจังหวัดนั้น แต่ถนนแห่งชาติกับถนนจังหวัดที่มีหมายเลขซ้ำกันดังกล่าวนี้แทบจะไม่เคยมาบรรจบหรือตัดกันเลย
ผีเสื้อกลางคืนต้นฉำฉา

Melipotis acontioidesหรือ ผีเสื้อกลางคืนต้นฉำฉา เป็นสปีชีส์หนึ่งของผีเสื้อกลางคืนในวงศ์ Erebidae ถูกอธิบายครั้งแรกโดย Achille Guenée ในปี พ.ศ. 2395 สามารถพบสปีชีส์นี้ในตอนใต้ของสหรัฐอเมริกา (รวมถึง แคลิฟอร์เนีย, แอริโซนา, นิวเม็กซิโก, เท็กซัส, และ ฟลอริดา)ผ่านเม็กซิโกและอเมริกากลางไปยังบราซิล, อาร์เจนตินา และหมู่เกาะกาลาปากอส นอกจากนี้ยังพบในแคริบเบียน, รวมถึงคิวบาและหมู่เกาะบริติชเวอร์จิน จาเมกาและเปอร์โตริโก
ความกว้างปีกประมาณ 43 mm. 
ตัวอ่อนกินใบของ "Delonix regia" และ "Parkinsonia aculeata" และ "Parkinsonia florida" ตัวอ่อนจะกินใบในเวลากลางคืน
โบสถ์ยิวของทุกชนชาติ

โบสถ์ยิวของทุกชนชาติ  เป็นเมกาเชิร์ชในศาสนาคริสต์แบบจิตวิญญาณ (Charismatic) ที่ตั้งอยู่ในเลกอส ประเทศไนจีเรีย
โบสถ์แห่งนี้มีความเกี่ยวข้องกับที. บี. โจชัว ผู้ก่อตั้งมากที่สุด ทางบีบีซีรายงานหลักฐานการละเมิดและการทรมานอย่างกว้างขวางโดยโจชัวผู้เสียชีวิตใน ค.ศ. 2021
การรักษาด้วยศรัทธา.
ทาง SCOAN อ้างว่ามีปาฏิหาริย์ศักดิ์สิทธิ์เกิดขึ้นเป็นประจำ โดยมีการเผยแพร่วิดีโอจำนวนมากที่อ้างว่าบันทึกการรักษาความพิการและโรคไข้เจ็บป่วยที่รักษาไม่หาย เช่น เอชไอวี/เอดส์ ตาบอด และแผลเปิด
การรักษาเชิงจิตวิญญาณที่ SCOAN ยังเป็นปนะเด็กในรายงานสื่อหลายแห่ง เช่น รายงานที่ปรากฏใน"ไทม์แมกกาซีน" การสัมภาษณ์ของ"แอสโซซิเอเต็ดเพรส" และบทความโดย"ฟอเรนโพลิซี"
ใน ค.ศ. 2024 ทางบีบีซีเผยแพร่คำกล่าวอ้างโดย Agomoh Paul อดีตสมาชิกระดับสูงของ SCOAN ที่กล่าวว่าการรักษาที่ว่าเป็นของปลอม พอลกล่าวอ้างว่าตนเคยมีหน้าที่ดูแลกระบวนการดังกล่าวเป็นการส่วนตัว
ข้อพิพาท.
SCOAN เป็นประเด็นในการกล่าวหาเกี่ยวกับที. บี. โจชัว ผู้ก่อตั้งผู้ล่วงลับที่เสียชีวิตใน ค.ศ. 2021 ทางบีบีซีดำเนินการสอบสวนที่เปิดเผยข้อกล่าวหาเรื่องการประพฤติมิชอบภายในโบสถ์ รวมถึงข้อกล่าวหาเรื่องการข่มขืน การบังคับทำแท้ง ความรุนแรงทางร่างกาย และ "การรักษาสุดมหัศจรรย์" ที่ทำให้เข้าใจผิดในช่วงเกือบสองทศวรรษภายในย่านลับของลากอส อดีตสมาชิกบางส่วน รวมถึงคน 5 คนจากสหราชอาณาจักรแสดงตัวด้วยพยานหลักฐานของตน แม้ว่าทางโบสถ์ไม่ตอบสนองต่อข้อกล่าวหาเหล่านี้ แต่ก่อนหน้านี้ก็ปฏิเสธข้ออ้างที่คล้ายกัน
แม้ว่าที. บี. โจชัวมีข้อพิพาทบางส่วนตอนที่ยังมีชีวิตอยู่ เขายังคงมีผู้ติดตามทั่วโลก รวมถึงจากผู้นำทางการเมืองและดารา การสืบสวนนี้ถือเป็นครั้งแรกที่อดีตคนในโบสถ์เล่าประสบการณ์ของตนอย่างเปิดเผย ซึ่งก่อนหน้านี้พวกเขาไม่เต็มใจที่จะพูดถึงสิ่งนี้ ทาง SCOAN ยังคงดำเนินงานภายใต้การนำของเอวีลิน ภรรยาม่ายของที. บี. โจชัว
อาร์ชี เกรย์

อาร์ชี เจมส์ ฟรานซิส เกรย์ (เกิด 12 มีนาคม 2006) เป็นนักฟุตบอลอาชีพที่เล่นในตำแหน่งกองกลางตัวกลางและแบ็กขวาให้กับทอตนัมฮอตสเปอร์ เขามีพรสวรรค์และศักยภาพสูงตั้งแต่เด็ก และถือเป็นนักฟุตบอลที่มีความสามารถโดดเด่นในหมู่นักฟุตบอลรุ่นเดียวกัน
ระดับสโมสร.
เกรย์เกิดที่เดอรัม ประเทศอังกฤษ เข้าร่วมทีมลีดส์ยูไนเต็ดรุ่นอายุไม่เกิน 9 ปี เขาพัฒนาฝีเท้าได้อย่างรวดเร็วในอะคาเดมีของลีดส์ยูไนเต็ด ทางสโมสรจึงต้องเจรจากับโรงเรียนมัธยมปลายคาทอลิกเซนต์จอห์นฟิชเชอร์ในแฮร์โรว์เกต เพื่อให้เกรย์สามารถลาเรียนไปฝึกซ้อมกับทีมชุดใหญ่ตามคำขอของมาร์เซโล บิเอลซา กุนซือของทีมในขณะนั้น
เกรย์มีชื่อเป็นตัวสำรองของลีดส์ยูไนเต็ดในเกมพรีเมียร์ลีกที่พบกับอาร์เซนอล เมื่อวันที่ 18 ธันวาคม 2021 ขณะอายุเพียง 15 ปี หากเขาลงเล่น เขาจะกลายเป็นผู้เล่นอายุที่น้อยที่สุดของลีดส์ยูไนเต็ด ทำลายสถิติเดิมของ ปีเตอร์ ลอริเมอร์ ที่ทำไว้ในปี 1962 ในฤดูกาล 2021–22 เขามีชื่อเป็นตัวสำรองอีก 5 นัด แต่ไม่ได้ลงเล่น
เขาเซ็นสัญญาทุนการศึกษากับลีดส์ยูไนเต็ดเป็นเวลา 2 ปีในเดือนกันยายน 2022
เขาลงประเดิมสนามให้กับทีมชุดใหญ่ของลีดส์ยูไนเต็ดในอีเอฟแอลแชมเปียนชิป ฤดูกาล 2023–24 นัดเปิดฤดูกาลที่พบกับคาร์ดิฟฟ์ซิตีที่เอลแลนด์โรด เมื่อวันที่ 6 สิงหาคม 2023 เกรย์ลงเล่น 52 นัดในทุกรายการให้กับลีดส์ยูไนเต็ด แต่พ่ายเซาแทมป์ตันในรอบชิงชนะเลิศเพลย์ออฟเลื่อนชั้นสู่พรีเมียร์ลีก ในเดือนเมษายน 2024 เขาได้รับรางวัลนักฟุตบอลดาวรุ่งยอดเยี่ยมประจำฤดูกาลของอีเอฟแอลแชมเปียนชิป
ในวันที่ 29 มิถุนายน 2024 เบรนต์ฟอร์ดยื่นข้อเสนอซึ่งเป็นสถิติของสโมสรจำนวน 40 ล้านปอนด์เพื่อคว้าตัวเกรย์แต่ถูกลีดส์ปฏิเสธเนื่องจากทั้ง 2 สโมสรไม่สามารถตกลงกันได้ในเรื่องโครงสร้างการชำระเงิน แม้ว่าเกรย์จะเดินทางไปเบรนต์ฟอร์ดเพื่อตรวจร่างกายแล้วก็ตาม
ทอตนัมฮอตสเปอร์.
ในวันที่ 2 กรกฎาคม 2024 เกรย์เซ็นสัญญากับทอตนัมฮอตสเปอร์ ค่าตัวไม่มีการเปิดเผยแต่มีรายงานว่าอยู่ที่ประมาณ 40 ล้านปอนด์
ชาวยั้ง

ยั้ง  หรือ ไทยั้ง  เป็นกลุ่มชาติพันธุ์ไทกลุ่มหนึ่ง อาศัยอยู่แขวงอุดมไซ แขวงหลวงน้ำทา และแขวงพงสาลี ทางตะวันออกเฉียงเหนือของประเทศลาว พวกเขามีภาษาและวัฒนธรรมเฉพาะของตนเอง โดยภาษายั้งนั้นจัดอยู่ในตระกูลภาษาไท เช่นเดียวกับภาษาไทลื้อและภาษาลาว ชาวยั้งอาจมีความสัมพันธ์กับชาวปู้ยัง  ในมณฑลยูนนาน ประเทศจีน หรือกับชาวญั่ง  ชาติพันธุ์ทางตะวันตกเฉียงเหนือของประเทศเวียดนาม
โดยชื่อ "ยั้ง" คือคำว่า หยุด หรือ หยุดยั้ง ในภาษาไทย ปัจจุบันมีชาวยั้งอาศัยอยู่ที่เมืองไซและเมืองแบง แขวงอุดมไซ พวกเขาอาศัยอยู่ร่วมกับชนเผ่าอื่นอย่างเป็นสุขตามอัตภาพ ใน พ.ศ. 2558 มีประชากรชาวยั้งในประเทศลาวทั้งหมด 5,843 คน โดยใน พ.ศ. 2557 เฉพาะเมืองนาหม้อในแขวงอุดมไซ มีชาวยั้งอาศัยอยู่ทั้งหมด 875 คน
ประวัติ.
เดิมชาวยั้งอาศัยอยู่ทางตอนใต้ของประเทศจีน ก่อนเคลื่อนตัวลงมาตั้งรกรากที่จังหวัดเซินลา จังหวัดลายเจิว และจังหวัดหล่าวกาย ทางตอนเหนือของประเทศเวียดนาม หลังจากนั้นก็อพยพลงมาตั้งรกรากที่แขวงอุดมไซ แขวงหลวงน้ำทา และแขวงพงสาลี ทางตะวันออกเฉียงเหนือของประเทศลาว โดยลงหลักปักฐานที่พื้นที่ดังกล่าวมานานนับศตวรรษแล้ว ประกอบอาชีพกสิกรรม จำพวกข้าวเหนียว มัน เผือก ข้าวสาลี บ้างก็ประกอบอาชีพเชิงหัตถกรรม เช่น ทอผ้า หรือตีเหล็ก
ชาวยั้งนับถือศาสนาผี เคารพบูชาบรรพชน โดยเฉพาะผีพ่อ ผีแม่ ผีบ้านผีเรือน และผีอื่น ๆ พวกเขาให้การนับถือหมอผีในฐานะผู้เป็นที่พึ่งทางใจ มีพิธีกรรมเป็นระบบซับซ้อน เช่น การปลูกเรือน การแต่งงาน การหย่าร้าง และงานบุญกินเจียง ซึ่งเป็นวัฒนธรรมร่วมรากกับชาวฮ่อ อาข่า และไทดำ
Acleris shepherdana

Acleris shepherdana  เป็นสปีชีส์ของผีเสื้อกลางคืนในวงศ์ Tortricidae พบได้ในยุโรป ซึ่งมีรายงานการพบในบริเตนใหญ่ ฝรั่งเศส ประเทศแถบเบเนลักซ์ เยอรมนี เดนมาร์ก ออสเตรีย สวิตเซอร์แลนด์ อิตาลี สาธารณรัฐเช็ก สโลวาเกีย โปแลนด์ ฮังการี นอร์เวย์ สวีเดน ฟินแลนด์ แถบบอลติก และรัสเซียยุโรป และพบได้ในตะวันออกไกลของรัสเซีย (อุซซูรี) แมนจูเรีย มองโกเลีย จีน และญี่ปุ่น มีถิ่นที่อยู่อาศัย ได้แก่ หนองบึง ริมแม่น้ำ และพื้นที่ชื้นอื่น ๆ
ปีกกว้าง 13–16 มม. ตัวเต็มวัยออกบินตั้งแต่กลางเดือนมิถุนายนถึงสิ้นเดือนกันยายน
ตัวอ่อนกิน "Spiraea ulmaria" "Sanguisorba officinalis" "Sanguisorba parviflora" และสปีชีสในสกุล "Ulmaria" "Filipendula" (รวมถึง "Filipendula kamtschatica")
Sanguisorba

Sanguisorba เป็นสกุลของพืชดอกในวงศ์กุหลาบ มีถิ่นกำเนิดในเขตอบอุ่นทางซีกโลกเหนือ ชื่อสามัญคือ "'เบอร์นิต' (burnet)"
ลักษณะ.
พืชชนิดนี้เป็นพืชล้มลุกอายุมากกว่าสองปีหรือไม้พุ่มขนาดเล็ก ลำต้นสูง 50–200 ซม. และมีใบออกเป็นกระจุกที่ฐานต้น โดยมีใบออกเรียงสลับขึ้นไปตามลำต้น ใบเป็นใบประกอบที่มีใบย่อยเกิดสองข้างของแกนกลาง (pinnate) ยาว 5–30 ซม. มีใบย่อย 7-25 ใบ แต่ละใบย่อยมีขอบใบหยัก ใบอ่อนงอกจากยอดกลางต้น ดอกมีขนาดเล็ก ออกเป็นกระจุกแน่นยาว 5–20 มม. แต่ละดอกมีสี่กลีบขนาดเล็กมาก สีขาวถึงแดง
สปีชีส์.
สปีชีส์ต่อไปนี้คือสปีชีส์ที่ได้รับการยอมรับ:
นิเวศวิทยา.
"Sanguisorba minor" เป็นพืชอาหารของตัวอ่อนผีเสื้อแถบดำ ("Pyrgus malvae") และผีเสื้อหนู ("Amphipyra tragopoginis")
การเพาะปลูกและการใช้ประโยชน์.
Burnets ถูกปลูกเป็นพืชสวน มีการผสมพันธุ์พันธุ์พืชหลายชนิด โดยเฉพาะจาก "S. officinalis" ส่วน "S. canadensis" ถูกปลูกเพื่อดอกสีขาวบนลำต้นที่สูงเกินหนึ่งเมตร พืชชนิดนี้ผสมพันธุ์ได้ง่าย ทำให้เกิดพันธุ์ผสมใหม่ ๆ "S. obtusa" มีคุณค่าเพราะใบของมันที่มีขอบสีชมพูและสีเทา-เขียว
"Sanguisorba officinalis" ใช้ในยาจีนโบราณเพื่อรักษาอาการทางระบบทางเดินอาหารและอาการเลือดออก
"Sanguisorba minor" หรือ salad burnet ได้ถูกใช้เป็นยาทางการแพทย์ในยุโรปเพื่อควบคุมอาการเลือดออก ใบมีรสชาติเหมือนแตงกวาและสามารถรับประทานในสลัด หรือใช้สดหรือแห้งทำเป็นชา
นิรุกติศาสตร์.
ชื่อสกุลภาษาละติน "Sanguisorba" หมายถึง ผู้ยับยั้งเลือด ‘sanguis’ เป็นคำที่มีความหมายเกี่ยวข้องกับคำว่า ‘sanguine’ ซึ่งหมายถึง 'เลือด' ‘sorbeo’ หมายถึง 'ยับยั้ง' มาจากคุณสมบัติในการห้ามเลือดของพืชชนิดนี้
อิสยาห์ 8

อิสยาห์ 8  เป็นบทที่ 8 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ
ต้นฉบับ.
บทนี้เดิมเขียนด้วยภาษาฮีบรู บทแบ่งออกเป็น 22 วรรค ในฉบับแปลหลายฉบับ แต่ในต้นฉบับภาษาฮีบรูและฉบับแปลภาษาอังกฤษบางฉบับ อิสยาห์ 9:1 ปรากฏในฐานะวรรค 8:23
พยานต้นฉบับ.
บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008) 
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B; <math> \mathfrak{G}</math>B; ศตวรรษที่ 4) ฉบับซีนาย (Codex Sinaiticus; S; BHK: <math> \mathfrak{G}</math>S; ศตวรรษที่ 4) ฉบับอะเล็กซานเดรีย (Codex Alexandrinus; A; <math> \mathfrak{G}</math>A; ศตวรรษที่ 5) และฉบับมาร์ชาล (Codex Marchalianus; Q; <math> \mathfrak{G}</math>Q; ศตวรรษที่ 6)
หมายสำคัญแห่งมาเฮร์-ชาลาล-หัช-บัส (8:1–4).
เนื่องจากหมายสำคัญแห่งอิมมานูเอล (-17) มุ่งหมายถึงเวลาที่ยังไม่เปิดเผยในอนาคต จึงมีอีกหมายสำคัญหนึ่งที่พระเจ้าประทานเพื่อมุ่งหมายถึงช่วงเวลาร่วมสมัย ในรูปของเด็กที่เกิดอย่างธรรมดาและมีชื่อที่จะเป็นเป็น"ประจักษ์พยาน" (เทียบกับอิสยาห์ 8:18) ถึงคำเผยพระวจนะทั้งในเรื่องเกี่ยวกับ 'ศัตรูที่ประตูเมือง' (วรรค 4; เทียบกับอิสยาห์ 7:16) และในเรื่องเกี่ยวกับเหยื่อรายต่อไปของอัสซีเรีย ซึ่งก็คือยูดาห์ (อิสยาห์ 7:17)
"แล้วพระยาห์เวห์ตรัสกับข้าพเจ้าว่า "จงเอากระดานแผ่นใหญ่มาแผ่นหนึ่ง และจงเขียนลงบนนั้นด้วยอักษรง่ายๆ ว่า 'มาเฮร์-ชาลาล-หัช-บัส' ""
 "แล้วข้าพเจ้าเข้าไปหาผู้เผยพระวจนะหญิง นางก็ตั้งครรภ์และคลอดบุตรชายคนหนึ่ง และพระยาห์เวห์ตรัสกับข้าพเจ้าว่า "จงเรียกชื่อบุตรนั้นว่า 'มาเฮร์-ชาลาล-หัช-บัส' ""
"พวกเจ้าอย่าเรียกว่าการร่วมคิดกบฏ"
"ในทุกสิ่งที่ชนชาตินี้เรียกว่า การร่วมคิดกบฏ"
"และพวกเจ้าอย่ากลัวในสิ่งที่เขาทั้งหลายกลัวและอย่าหวาดหวั่น"
"แต่พระยาห์เวห์จอมทัพนั้นแหละ ที่พวกท่านต้องถือว่าศักดิ์สิทธิ์ พระองค์ทรงเป็นผู้ที่ท่านต้องกลัว และทรงเป็นผู้ที่ท่านต้องหวาดหวั่น"
"แล้วพระองค์จะเป็นสถานศักดิ์สิทธิ์ แต่ก็จะเป็นหินสะดุด"
"และเป็นศิลาที่ทำให้เชื้อสายทั้งสองของอิสราเอลหกล้ม" 
"ทั้งเป็นกับดักและเป็นบ่วงแร้วสำหรับชาวเยรูซาเล็ม"
"และคนจำนวนมากจะหกล้มเพราะหินนั้น"
"จะล้มคะมำและแตกหัก"
"พวกเขาจะติดบ่วงและถูกจับไป"
"จงเก็บคำพยานไว้"
"และจงผนึกตราธรรมบัญญัติไว้ในพวกสาวกของข้าพเจ้า"
"แต่เมืองนั้นที่อยู่ในสภาพโศกเศร้าจะไม่ทุกข์ระทมอีก"